XX asyryň ahyryndaky taryhy ösüşiň umumy jemi dünýäniň bütewiligine göz ýetirmäge doly mümkinçilik berdi. SSSR-däki we Gündogar Ýewropadaky buýruk beriji sosialistik ulgamyň synmagyndan hem-de “üçünji dünýädäki” sosialistik tejribeleri paşmazlygyndan soň dünýä bileleşigi bazar ykdysadyýetiniň we aram demokratiýanyň hemmeler üçin ösüşiň esasy bolmalydygyna göz ýetirdi. Häzir dünýäniň aglaba ýurtlary demokratik ýol bilen ösýär. Diýmek bu babatda biz dünýäniň siwilizasiýa taýdan bütewiligi hakda kesgitli aýdyp bileris. Indi Ýewropa gymmatlyklarynyň bütin adamzat gymmatlyklary hökmünde kabul edilen döwri taryhyň gatynda galdy. Onuň ýerine dünýä siwilizasiýasy beýleki halklaryň hem goşandy bolan gymmatlyklary ähli umumy hökmünde kabul etmäge girişdi.